นลท.ไล่เก็บ ORI ดันราคาพุ่ง 4% หลังร่วงหนักก่อนหน้านี้ ฟากโบรกฯฟันธงกำไรปี 61 โต 60%
นลท.ไล่เก็บ ORI ดันราคาพุ่ง 4% หลังร่วงหนักก่อนหน้า ฟากโบรกฯฟันธงกำไรปีนี้โต 60% โดยปิดภาคเช้าที่ระดับ 9.40 บาท บวก 0.40 บาท หรือ 4.44% สูงสุดที่ระดับ 4.50 บาท ต่ำสุดที่ระดับ 9.05 บาท มูลค่าการซื้อขาย 369.38 ล้านบาท
2 พ.ย. 2561

ผู้สื่อข่าวรายงานว่า ราคาหุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI ปิดภาคเช้าที่ระดับ 9.40 บาท บวก 0.40 บาท หรือ 4.44% สูงสุดที่ระดับ 4.50 บาท ต่ำสุดที่ระดับ 9.05 บาท มูลค่าการซื้อขาย 369.38 ล้านบาท

ด้านนักวิเคราะห์ บล.เคทีบี (ประเทศไทย) ระบุในบทวิเคราะห์ฯ แนะนำ “ซื้อ” หุ้น ORI ในราคาเป้าหมาย 14 บาท จากราคาหุ้นมีการปรับตัวลดลงมากสุดถึง 26% มองว่าสะท้อนข่าวลบไปค่อนข้างมากแล้ว ขณะที่กำไรสุทธิในปีนี้ยังมีทิศทางเติบโตโดดเด่นเมื่อเทียบกับกลุ่ม
โดยประเมินกำไรสุทธิปี 2561 ของกลุ่มพัฒนาอสังหาริมทรัพย์จะเติบโต 16% จากปีก่อน โดย ORI คาดเติบโตสูง 60% จากช่วงเดียวกันปีก่อน เนื่องจากมีโครงการใหม่เริ่มโอนเพิ่มขึ้นมาก ขณะที่แนวโน้มกำไรสุทธิปี 2562 คาดว่าจะเติบโตชะลอตัว
ทั้งนี้ ยังต้องติดตามปัจจัยจากมาตรการคุมเข้มสินเชื่อที่อยู่อาศัยของธนาคารแห่งประเทศไทย (ธปท.) ที่คาดว่าจะประกาศหลักเกณฑ์ในเดือน พ.ย.นี้ ซึ่งจะมีผลกระทบเชิงลบต่อกลุ่มที่อยู่อาศัยในปี 2562 ที่อาจทำให้กำไรสุทธิเติบโตต่ำกว่าคาดได้